**„VKSZ”**

**VESZPRÉMI KÖZÜZEMI SZOLGÁLTATÓ**

**Zártkörűen Működő Részvénytársaság**

**ALAPSZABÁLYA**

**EGYSÉGES SZERKEZETBEN**

hatályos

2025. november 1. napjától

**A „VKSZ” Veszprémi Közüzemi Szolgáltató Zártkörűen Működő Részvénytársaság**

**ALAPSZABÁLYA**

A Polgári Törvénykönyvről szóló 2013. évi V. törvény, különösen annak harmadik könyvében foglalt rendelkezések (továbbiakban: Ptk.) alapján a Veszprémi Megyei Bíróság, mint Cégbíróság által (Cg. 19-10-500243) szám alatt bejegyzett részvénytársaság módosítással egységes szerkezetbe foglalt hatályos alapszabálya.

**1.**

**A társaság cégneve és székhelye**

**1.1.** A társaság cégneve: „VKSZ” Veszprémi Közüzemi Szolgáltató

Zártkörűen Működő Részvénytársaság

Rövidített cégneve: „VKSZ” Zrt.

**1.2.** A társaság székhelye: 8200 Veszprém, Házgyári út 1.

**1.3**. A Társaság telephelyei:

8200 Veszprém Bagolyvári utca 1.

8200 Veszprém, Kistó u. 8.

8200 Veszprém, Haszkovó u. 11/A.

8200 Veszprém, Stadion u. 24.

8200 Veszprém, Cserhát ltp. 1.

8200 Veszprém, Ördögárok u. 1.

8200 Veszprém, Külterület 0103/3 hrsz.

8200 Veszprém, Külterület 0105/1 hrsz.

8200 Veszprém, József A. u. (Vámosi temető) 6143/4 hrsz.

8200 Veszprém, Tizenháromváros téri (Dózsavárosi) temető 1919/1. hrsz

8200 Veszprém, Mártírok úti (Alsóvárosi) temető 5084/1. hrsz.

8200 Veszprém, Szél utcai temető 6316/1 hrsz.

8200 Veszprém-Kádárta, Győri utcai temető 2775 hrsz.

8200 Veszprém-Gyulafirátót, Zirci u. temető 9560 hrsz.

8200 Veszprém-Gyulafirátót, Hamuház utcai temető 9123 hrsz.

8200 Veszprém-Gyulafirátót, Hamuház utcai temető 9124 hrsz.

8200 Veszprém Jutaspusztai (Cselédtemető) temető 0140 hrsz.

8200 Veszprém, Szeglethy u. 1. (mélygarázs)

8200 Veszprém, Jutasi u. 2.

**2.**

**A társaság időtartama**

A társaság határozatlan időre alakult, az egyesülést követően a jogutód társaság tevékenységét a cégbejegyzést követő nap kezdi meg.

**3.**

**A társaság tevékenységi köre *TEÁOR ’25* besorolás szerint**

|  |  |
| --- | --- |
| *3530 '25* | *Gőzellátás, légkondicionálás (Főtevékenység)* |
|  |  |
| *0210 '25* | *Erdészeti, egyéb erdőgazdálkodási tevékenység* |
| *3313 '25* | *Elektronikus, optikai eszköz javítása, karbantartása* |
| *3314 '25* | *Ipari villamos gép, berendezés javítása, karbantartása* |
| *3317 '25* | *Egyéb polgári közlekedési eszköz javítása, karbantartása* |
| *3320 '25* | *Ipari gép, berendezés üzembe helyezése* |
| *3811 '25* | *Nem veszélyes hulladék gyűjtése* |
| *3812 '25* | *Veszélyes hulladék gyűjtése* |
| *4221 '25* | *Folyadék szállítására szolgáló közmű építése* |
| *4311 '25* | *Bontás* |
| *4312 '25* | *Építési terület előkészítése* |
| *4321 '25* | *Villanyszerelés* |
| *4322 '25* | *Víz-, gáz-, fűtés-, légkondicionáló-szerelés* |
| *4332 '25* | *Épületasztalos-szerkezet szerelése* |
| *4333 '25* | *Padló- és falburkolás* |
| *4334 '25* | *Festés és üvegezés* |
| *5221 '25* | *Szárazföldi szállítást kiegészítő szolgáltatás* |
| *5590 '25* | *Egyéb szálláshely-szolgáltatás* |
| *6811 '25* | *Saját tulajdonú ingatlan adásvétele* |
| *6812 '25* | *Ingatlanfejlesztés* |
| *6832 '25* | *Egyéb ingatlanügynöki, -kezelési szolgáltatás* |
| *6910 '25* | *Jogi tevékenység* |
| *6920 '25* | *Számviteli, könyvvizsgálói, adószakértői tevékenység* |
| *7010 '25* | *Üzletvezetés* |
| *7020 '25* | *Üzletviteli, egyéb üzletvezetési tanácsadás* |
| *7111 '25* | *Építészmérnöki tevékenység* |
| *7112 '25* | *Mérnöki tevékenység, műszaki tanácsadás* |
| *7320 '25* | *Piac-, közvélemény-kutatás* |
| *7711 '25* | *Személygépjármű kölcsönzése* |
| *7732 '25* | *Építőipari gép kölcsönzése* |
| *7820 '25* | *Munkaerő-kölcsönzés, egyéb emberierőforrás-ellátás, -gazdálkodás* |
| *8110 '25* | *Építményüzemeltetés* |
| *8123 '25* | *Egyéb takarítás* |
| *8130 '25* | *Zöldterület-kezelés* |
| *8210 '25* | *Adminisztratív, üzletmenetet támogató szolgáltatás* |
| *8220 '25* | *Telefonos ügyfélszolgálat* |
| *9531 '25* | *Gépjármű javítása, karbantartása* |
| *9630 '25* | *Temetkezés, temetkezést kiegészítő szolgáltatás* |

A Társaság a [*6920’25*](http://portal.ksh.hu/pls/portal/vb.teaor08_pkg.teaor_kulcs?teaor_kod=7412##) számú tevékenységek közül a könyvvizsgáló tevékenységet nem végzi.

**4.**

**A társaság részvényesei, alaptőkéje, részvényei és részvényesek közötti megoszlása**

**4.1.** **A társaság részvényesei:**

Veszprém Megyei Jogú Város Önkormányzat

8200 Veszprém, Óváros tér 9.

törzsszám: 430003

Öko-Aranyosvölgy Ingatlanforgalmazó Korlátolt Felelősségű Társaság

8200 Veszprém, Házgyári út 1.

Cg.: 19-09-513916

**4.2.** **A társaság alaptőkéje:**

A társaság alaptőkéje: *2.786.200.000,-,- Ft-ra, azaz kettőmilliárd-hétszáznyolcvanhatmillió-kettőszázezer*forint.

**4.3.** **Részvények névértéke, fajtája, előállítása és szavazati jog:**

A részvénytársaság *2.786.200.000,- Ft* alaptőkéje *27.862 db* 100.000 Ft névértékű, névre szóló, dematerializált formában előállított törzsrészvényre oszlik. 1 db 100.000 Ft névértékű dematerializált úton előállított törzsrészvény 1 szavazatra jogosít.

**4.4. Részvények részvényesek közötti megoszlása:**

Veszprém Megyei Jogú Város Önkormányzata tulajdonát képezi *27.512 db* 100.000 Ft névértékű, dematerializált formában előállított törzsrészvény, össznévérték: *2.751.200.0000,- Ft*, amely az alaptőke *98.742 %-át* képezi és *27.512* db szavazatot jelent.

Öko-Aranyosvölgy Ingatlanforgalmazó Korlátolt Felelősségű Társaság tulajdonát képezi 350 db, 100.000 Ft névértékű dematerializált formában előállított törzsrészvény, össznévérték: 35.000.000 Ft, amely az alaptőke *1,26 %-át* képezi és 350 db szavazatot jelent.

**5.**

**A Társaság képviselete és cégjegyzése**

**5.1.** A társaságot az Igazgatóság elnöke, a vezérigazgató, valamint az Igazgatóság által meghatalmazott társasági dolgozók az alábbi szabályok szerint jegyzik:

A társaság géppel, vagy kézzel előírt, előnyomott, vagy nyomtatott cégszövege fölé Salga Balázs Igazgatósági tag, valamint a társaság vezérigazgatója nevét hiteles cégaláírási nyilatkozatának megfelelően önállóan, az Igazgatóság elnöke nevét hiteles cégaláírási nyilatkozatának megfelelően önállóan, az igazgatóság által az ügyek meghatározott csoportjaira nézve képviseleti joggal felruházott munkavállalók pedig nevüket hiteles cégaláírási nyilatkozatuknak megfelelően, ketten együttesen írják alá.

**5.2.** A társaság cégének jegyzésére jogosult személyek nevét, beosztását, képviseletük jogának terjedelmét, aláírásának rendjét és aláírását képviseleti könyvben kell nyilvántartani, ahol a cégjegyzés joga időben és ügykör szerint is korlátozható.

A cégjegyzés korlátozása harmadik személlyel szemben érvénytelen. A korlátozás megsértéséből eredő károkért az igazgatósági tagok a Ptk., különösen Ptk. 3:31. § irányadó, a Társaság dolgozói pedig a munkajogi szabályok szerint felelnek.

**6.**

**Közgyűlés**

**6.1.** A társaság legfőbb szerve a Közgyűlés, amely a részvényesek összességéből áll.

**6.2.** A Közgyűlés kizárólagos hatáskörébe tartoznak

a./ döntés – ha a Ptk. eltérően nem rendelkezik – az alapszabály megállapításáról és módosításáról,

b./ döntés a részvénytársaság működési formájának megváltoztatásáról,

c./ a részvénytársaság átalakulásának, egyesülésének, szétválásának és jogutód nélküli megszűnésének elhatározása,

d./ az igazgatóság tagjainak, illetve a vezérigazgatónak, továbbá a felügyelő bizottság tagjainak és a könyvvizsgálónak a megválasztása, visszahívása, díjazásának megállapítása,

e./ a számviteli törvény szerinti beszámoló jóváhagyása,

f./ döntés – ha a Ptk. eltérően nem rendelkezik – osztalékelőleg fizetéséről,

g./ döntés a nyomdai úton előállított részvény dematerializált részvénnyé, illetve a dematerializált részvény nyomdai úton előállított részvénnyé történő átalakításáról,

h./ az egyes részvénysorozatokhoz fűződő jogok megváltoztatása, illetve az egyes részvényfajták, osztályok átalakítása,

i./ döntés – ha a Ptk. másként nem rendelkezik – az átváltoztatható vagy jegyzési jogot biztosító kötvény kibocsátásáról,

j./ döntés – ha a Ptk. másként nem rendelkezik – az alaptőke felemeléséről,

k./ döntés – ha a Ptk. másként nem rendelkezik – az alaptőke leszállításáról,

l./ döntés a jegyzési elsőbbségi jog gyakorlásának kizárásáról,

m./ Hitelfelvétel engedélyezése, ha a hitel felvételével a társaság hitelállománya – banki és egyéb kölcsönállománya a tárgyévre járó támogatás-megelőlegezési hitel kivételével – a 2.800 millió Ft-ot meghaladja.

n./ döntés minden olyan jogügyletről, amely által a társaság alaptőkéjének ¼ -ét elérő mértékben vállalna garanciát, kezességet vagy hasonló kötelezettséget, idegenítene el ingatlant, vagyonértékű jogot, vagyontárgyat

o./ gazdasági társaság alapítása, más társaságban többségi vagy közvetlen irányítást biztosító befolyás megszerzéséről

p./ döntés meghozatala hitelfelvételről, amennyiben hosszú lejáratú hitel felvétel esetén a társaság hosszú lejáratú hitelállománya a hitel felvételével az alaptőke 20 %-át, rövid lejáratú hitel felvétele esetén a társaság rövid lejáratú hitelállománya a hitel felvételével az alaptőke 10 %-át meghaladja.

q./ döntés – ha a Ptk. másként nem rendelkezik – a saját részvény megszerzéséről, a társaság által bármely módon megszerzett saját részvény elidegenítéséről, bevonásáról,

r./ tőkebevonás olyan társaságokba, amelyekben jelen részvénytársaság részesedéssel bír, ha a tőkebevonás értéke az 50 millió Ft-ot meghaladja,

s./döntés minden olyan kérdésben, amit törvény vagy az alapszabály a közgyűlés kizárólagos hatáskörébe utal,

t./ a jegyzési elsőbbségi jog gyakorlásának a kizárása,

u./ az igazgatóság felhatalmazása a társaság alaptőkéjének felemelésére, illetve saját részvény megszerzésére,

v./ az alapvető munkáltatói jogkörök (munkaviszony létesítése, megszüntetése,) gyakorlása a Társaságnak, mint munkáltatónak a Munka Törvénykönyvéről szóló 2012. évi I. törvény (a továbbiakban: Mt.) 208. § (1) bekezdése hatálya alá tartozó vezetője felett.

**6.3.** A Közgyűlés évente napirendre tűzi a vezető tisztségviselők előző üzleti évben végzett munkájának értékelését és határoz a vezető tisztségviselők részére megadható felmentvény tárgyában. A felmentvény megadásával a legfőbb szerv igazolja, hogy a vezető tisztségviselők az értékelt időszakban munkájukat a gazdasági társaság érdekeinek elsődlegességét szem előtt tartva végezték. A felmentvény hatálytalanná válik, ha utólag a bíróság jogerősen megállapítja, hogy a felmentvény megadására alapul szolgáló információk valótlanok vagy hiányosak.

**6.4.** A Közgyűlés a Ptk., és különösen Ptk. 3:276. §-ában meghatározott ügyekben, valamint az alapszabály 6.2. pontjában meghatározott esetekben a leadott szavazatok háromnegyedes többségével, más ügyekben, pedig ha az alapszabály eltérően nem rendelkezik, a szavazatok egyszerű szótöbbségével határoz.

**6.5.** A Közgyűlést – ha a Ptk. másként nem rendelkezik - az lgazgatóság hívja össze. A Közgyűlést évente egyszer össze kell hívni, szükség esetén rendkívüli Közgyűlés bármikor összehívható.

**6.6.** A Közgyűlést részvényeseknek küldött meghívó útján kell összehívni. A meghívót a Közgyűlés kezdő napját legalább 15 nappal megelőzően kell a részvényeseknek megküldeni. A meghívó tartalmára a Ptk. rendelkezései az irányadók.

**6.7.** A részvényes részvényesi jogait a Ptk-ban meghatározott módon képviselő útján is gyakorolhatja. A társaság könyvvizsgálója meghatalmazott nem lehet, a részvényes meghatalmazottjaként azonban az Igazgatóság tagja, a vezérigazgató, a társaság más vezetőállású munkavállalója eljárhat. A képviseleti meghatalmazás egy Közgyűlésre, ha a Közgyűlés nem határozatképes, a megismételt Közgyűlésre szól.

**6.8.** Határozatképes a Közgyűlés, ha azon a szavazásra jogosító részvények által megtestesített szavazatok több mint felét képviselő részvényes jelen van. Ha a Közgyűlés nem határozatképes, a megismételt Közgyűlés az eredeti napirenden szereplő ügyekben csak akkor határozatképes, ha azon a szavazatra jogosító részvények által megtestesített szavazatok legalább felét képviselő részvényes jelen van. A közzétett napirendben nem szereplő ügyekben a Közgyűlés csak akkor hozhat döntést, ha valamennyi részvényes jelen van, és ahhoz egyhangúlag hozzájárulnak.

* 1. A szavazati jog gyakorlásának feltétele, hogy a részvényes szavazólappal rendelkezzék. A szavazólapon fel kell tüntetni a részvényest megillető szavazatok számát és a részvények sorszámát. A szavazólapot legkésőbb a Közgyűlés megkezdéséig a részvényes kérésére az Igazgatóság állítja ki feltéve, hogy a részvényes részvénytulajdonát értékpapír számla vezetésére feljogosított szerv által kiállított tulajdonosi igazolással igazolja és a részvényes legkésőbb a Közgyűlés napját megelőző munkanapon a részvénykönyvben bejegyzésre került. A szavazati jog gyakorlásának feltétele továbbá a részvényes tulajdonát képező részvények forgalmazásának Közgyűlés napjáig történő zároltatása.

**6.10.** A Közgyűlés levezető elnöke az Igazgatóság elnöke. Távollétében az Igazgatóság által javasolt és a Közgyűlés által egyszerű szótöbbséggel elfogadott igazgatósági tag vezeti az üléseket.

**6.11.** A Közgyűlésen megjelent részvényesekről jelenléti ívet, a Közgyűlésről jegyzőkönyvet kell készíteni, amelynek mindazokat a formai és tartalmi elemeket tartalmaznia kell, amelyet a Ptk., és különösen Ptk. 3:278. §-a előír. A jelenléti ívet a levezető elnök és a jegyzőkönyv-vezető írja alá. A jegyzőkönyvet a levezető elnök, jegyzőkönyv-vezető írja alá és egy erre megválasztott részvényes aláírásával hitelesíti.

**6.12.** A Közgyűlés szabályzatot alkot a társaság vezető tisztségviselői, Felügyelő Bizottság tagjai és más, a legfőbb szerv által meghatározott vezető állású munkavállalói javadalmazása módjának, mértékének főbb elveiről, annak rendszeréről.

**6.13.** Az Igazgatóság kezdeményezésére a Közgyűlés – a társaság számviteli beszámolójának jóváhagyása kivételével – valamennyi, a közgyűlés hatáskörébe tartozó kérdésben közgyűlés tartása nélkül, írásban is hozhat határozatot az alábbiak szerint:

Az írásbeli határozathozatalt az igazgatóság a határozat tervezetének és az írásbeli döntéshozatal alapjául szolgáló előterjesztést a részvényesek részére – elektronikus levél, tértivevényes vagy ajánlott postai küldemény, visszaigazolt telefax, futár útján - történő megküldésével kezdeményezi.

A részvényes számára a tervezet kézhezvételétől számított nyolcnapos határidőt kell biztosítani arra, hogy szavazatukat – elektronikus levél, tértivevényes vagy ajánlott postai küldemény, visszaigazolt telefax, futár útján - megküldjék Igazgatóság részére.

Az írásbeli határozathozatali eljárás akkor eredményes, ha minden részvényes visszaküldi a határozati javaslatát.

Ha bármely részvényes a közgyűlés megtartását kívánja, a közgyűlést az igazgatóságnak össze kell hívnia.

A szavazásra megszabott határidő utolsó napját követő három napon belül - ha valamennyi részvényes szavazata ezt megelőzően érkezik meg, akkor az utolsó szavazat beérkezésének napjától számított három napon belül – az igazgatóság megállapítja a szavazás eredményét, és azt további három napon belül közli a részvényesekkel, egyúttal bevezeti a Határozatok Könyvébe is. A határozathozatal napja a szavazási határidő utolsó napja, ha valamennyi szavazat korábban beérkezik, akkor az utolsó szavazat beérkezésének napja.

**6.14.** Az Igazgatóság kezdeményezésére a Közgyűlés megtartható a részvényesek közvetlen személyes jelenléte nélkül elektronikus hírközlő eszközök (videokonferencia útján, illetve interneten keresztül webkamera, valamint hangszóró) igénybevétele útján az alábbi szabályok betartása mellett:

Az elektronikus hírközlő eszköz igénybevételével megtartott közgyűlés esetén a részvényesek szabadon döntenek saját részvételük módjáról. Azoknak a részvényeseknek, akik a közgyűlésen történő megjelenéssel vesznek részt, e szándékukat legalább öt nappal a közgyűlés napja előtt be kell jelenteniük a részvénytársaságnak. Azokat a részvényeseket, akik e szándékukról a társaságot határidőben nem tájékoztatják, úgy kell tekinteni, mint akik a közgyűlésen elektronikus hírközlő eszköz igénybe vételével vesznek részt.

Az elektronikus hírközlő eszköz igénybe vételével összefüggésben a társaságnál felmerülő költségeket a társaság viseli, azok a részvényesekre nem háríthatók át.

Nem tartható konferencia-közgyűlés, ha az ellen a szavazatok legalább öt százalékával együttesen rendelkező részvényesek a közgyűlési meghívó kézhezvételétől számított öt napon belül - az ok megjelölésével - írásban tiltakoznak, és egyben kérik a közgyűlés hagyományos módon történő megtartását.

A konferencia-közgyűlés megnyitása előtt a közgyűlésen közvetlen személyes jelenléttel részt venni kívánó részvényesek részvényesi jogosultságát a részvénykönyv adatai alapján ellenőrizni kell.

A Társaság felhatalmazza a közgyűlést, hogy közgyűlési határozatban rendelkezzen:

* a közgyűlésen telekommunikációs kapcsolat útján részt vevő részvényesek személyazonossága mikénti ellenőrzésről,
* a szavazás módjáról és eredményének hiteles megállapításáról,
* a közgyűlés tisztségviselőinek megválasztásáról, valamint
* a részvényest megillető felszólalási és javaslattételi jog gyakorlásának feltételeiről.

A konferencia-közgyűlésen elhangzottakat és a hozott határozatokat hiteles módon úgy kell rögzíteni, hogy azok utóbb is ellenőrizhetőek legyenek. Ha a közgyűlésen elhangzottakról felvétel készült, a felvétel alapján jegyzőkönyvet kell készíteni, amelyet az igazgatóság hitelesít.

Ha a konferencia-közgyűlésen elektronikus hírközlő eszközök igénybevételével történő szavazásra kerül sor, biztosítani kell, hogy az elektronikus hírközlő eszközzel szavazó részvényes elektronikus visszaigazolást kapjon a szavazat leadásáról.

**7.**

**Igazgatóság**

**7.1.** Az Igazgatóság a részvénytársaság képviselő és ügyvezető szerve, amely 5 tagból áll. Ügyvezetésnek minősül a társaság irányításával összefüggésben szükséges mindazon döntések meghozatala, amelyek a Ptk. vagy az alapszabály alapján nem tartoznak a Közgyűlés vagy más társasági szervnek a hatáskörébe. Az Igazgatóság testületként végzi munkáját, tagjai megbízási jogviszonyban állnak a társasággal és eljárásukért a felelősségük egyetemleges. Mentesül a felelősség alól az a tag, aki a döntésben nem vett részt vagy a határozat ellen szavazott.

**7.2.** Az Igazgatósági tagok megbízatása 2025. január 1. napjától határozott időtartamra, 5 évre, 2029. december 31. napjáig szól.Az Igazgatóság tagjai megbízatásuk lejárta után újra választhatók. Ha valamelyik Igazgatósági tag tiszte lejárat előtt megszűnik, az Igazgatóság tagjává választott új Igazgatósági tag megbízatása az Igazgatóság többi tagjának megbízatásának lejártáig tart. Az Igazgatóság ügyrendjét maga állapítja meg. Az Igazgatóság elnökét az Igazgatóság tagjai közül közvetlenül a Közgyűlés választja.

**7.3.** Az igazgatóság tagjai:

Salga Balázs

(an: Lőrincz Hilda Rozália, lakcím: 9400 Sopron, Újdűlő utca 25.)

Biró Katalin

(an: Léber Erzsébet, lakcím: 8200 Veszprém, Kiss János u. 6.)

Czaun János

(an: Haász Rozália, lakcím: 8200 Veszprém, Füzesi út 12.)

Kohár László

(an: Bellér Erzsébet, lakcím: 8200 Veszprém, Szarvas u. 11.)

Hegyi Gabriella

(an: Schnellbach Mária Erzsébet, lakcím: 8200 Veszprém, Takácskert u. 20. fsz. 1.)

**7.4.** Amennyiben a Ptk. vagy az alapszabály eltérően nem rendelkezik, az Igazgatóság feladata és hatásköre különösen:

* képviseli a társaságot harmadik személyekkel szemben, bíróságok és más hatóságok előtt, kialakítja a részvénytársaság munkaszervezetét,
* amennyiben a közgyűlés kizárólagos hatáskörébe nem tartozik, meghozza a társaság gazdálkodásával kapcsolatos döntéseket,
* kidolgozza és a Felügyelő Bizottság jelentésével együtt a Közgyűlés elé terjeszti a részvénytársaság éves mérlegét, vagyonkimutatását és a nyereség felosztására vonatkozó javaslatot,
* a közgyűlés elé terjeszti évente legalább egyszer, a Felügyelő Bizottság részére 3 havonta a társaság ügyvezetéséről, a társaság vagyoni helyzetéről és üzletpolitikájáról szóló beszámolót, -
* megteszi a szükséges intézkedéseket, ha azokat a külső vagy a társaság belső ellenőrzését végző szervek megállapításai megkövetelik,
* gondoskodik a társaság üzleti könyveinek szabályszerű vezetéséről,
* gyakorolja a társaság munkaviszonyban álló vezérigazgatója felett a munkáltatói jogkört a vezérigazgató kinevezése és visszahívása kivételével,
* kijelöli a társaság cégjegyzési joggal felruházott alkalmazottait,
* javaslatot tesz a Felügyelő Bizottság egyetértésével a közgyűlésnek a könyvvizsgáló szervezetre, illetve a könyvvizsgáló személyére,
* jogosult a Felügyelő Bizottság előzetes jóváhagyása esetén közbenső mérleget elfogadni az osztalékelőleg fizetésével kapcsolatban, valamint a Felügyelő Bizottság jóváhagyása mellett a közgyűlés helyett határozhat az osztalékelőleg fizetéséről a Ptk.-ban meghatározott feltételek szerint,
* dönt minden olyan jogügyletről, amely által a társaság alaptőkéjének ¼ -ét el nem érő, de 5%-ot meghaladó mértékben vállalna garanciát, kezességet vagy hasonló kötelezettséget, idegenítene el ingatlant, vagyonértékű jogot, vagyontárgyat, továbbá döntés meghozatala hitelfelvételről, amennyiben hosszú lejáratú hitel felvétel esetén a társaság hosszú lejáratú hitelállománya a hitel felvételével az alaptőke 20 %-át nem haladja meg, rövid lejáratú hitel felvétele esetén a társaság rövid lejáratú hitelállománya a hitel felvételével az alaptőke 5 - 10 %-a közé esik,
* dönt gazdasági társaság alapításáról, ha a nem pénzbeli hozzájárulás és / vagy a pénzbeli hozzájárulás értéke az alaptőke 5 %-át meghaladja,
* dönt tőke bevitelről (üzletrész, részvényvásárlás), ha a tőkebevitel értéke a társaság alaptőkéjének 5 %-át meghaladja,
* ellátja mindazon feladatokat, amelyeket a Ptk., illetve a közgyűlés az Igazgatóság részére előír.

**7.5.** Az alapszabály felhatalmazza az Igazgatóságot – a főtevékenység, cégnév, székhely megváltoztatása kivételével – a telephelyek és fióktelepek, valamint a társaság tevékenységi köreinek kérdésében döntések meghozatalára és ezzel összefüggésben az alapszabály módosítására.

**7.6.** Az Igazgatóság ülését az elnök, akadályoztatása esetén az általa kijelölt igazgatósági tag hívja össze írásban, a napirend megjelölésével, legalább 8 nappal az ülés előtt. Az ülés előkészítése a vezérigazgató feladata.

**7.7.** Az Igazgatóság minden negyedévben legalább egy alkalommal köteles ülést tartani. Üléseit a társaság székhelyén tartja, szükség szerint az igazgatóság más helyszínt is meghatározhat.

**7.8.** Az elnök az Igazgatóság ülését a Felügyelő Bizottság, továbbá bármelyik igazgatósági tag indítványára soron kívül is köteles összehívni. Ha az indítványnak az elnök nem tesz eleget vagy akadályoztatva van, az igazgatósági tagok az ülést maguk is összehívhatják.

**7.9.**  Az Igazgatósági ülés határozatképes, ha arra minden tagot szabályszerűen meghívtak és azon legalább a tagok fele jelen van. Az Igazgatóság ülésére köteles a Felügyelő Bizottság elnökét és a vezérigazgatót meghívni.

**7.10.** Az Igazgatóság ülésein az elnök, akadályoztatása esetén az általa megbízott igazgatósági tag elnököl.

**7.11.** Az Igazgatóság határozatait - ha jogszabály vagy az alapszabálya másként nem rendelkezik - egyszerű szótöbbséggel hozza. Szavazategyenlőség esetén az elnök szavazata dönt.

Amennyiben az igazgatósági ülés nem volt szabályszerűen összehívva, továbbá olyan ügyben, amely a meghívóban nem szerepelt, az Igazgatóság akkor is hozhat határozatot, feltéve, hogy azt egyik igazgatósági tag sem kifogásolja és az ülésen valamennyi igazgatósági tag jelen van.

**7.12.** Az Igazgatóság üléseiről jegyzőkönyvet kell vezetni, melyet az elnök, a jegyzőkönyvvezető és egy igazgatósági tag ír alá. A jegyzőkönyvet az Igazgatóság haladéktalanul, de legkésőbb az ülést követő 15 napon belül köteles megküldeni a Felügyelő Bizottságnak.

A jegyzőkönyvben fel kell tüntetni a jelenlévőket, a hozott határozatokat, továbbá minden olyan adatot, tényt, amelyből az ülés és a hozott határozatok törvényessége megállapítható.

**7.13.** Az Igazgatóság elnökének kezdeményezésére az Igazgatóság ülés tartása nélkül, írásban is hozhat határozatot az alábbiak szerint:

Az írásbeli határozathozatalt az igazgatóság elnöke a határozat tervezetének az igazgatóság tagjainak részére – elektronikus levél, tértivevényes vagy ajánlott postai küldemény, visszaigazolt telefax, futár útján - történő megküldésével kezdeményezi.

Az igazgatóság tagja számára a tervezet kézhezvételétől számított nyolcnapos határidőt kell biztosítani arra, hogy szavazatukat – elektronikus levél, tértivevényes vagy ajánlott postai küldemény, visszaigazolt telefax, futár útján - megküldjék Igazgatóság elnökének részére. A határozat megküldésére rendelkezésre álló határidő sürgős, a Társaság részvényeseinek, hitelezőinek érdekében vagy a Társaság pénzügyi, gazdasági helyzetével kapcsolatos kérdéskörben 3 nap.

Az írásbeli határozathozatali eljárás akkor eredményes, ha legalább négy igazgatósági tag visszaküldi a határozati javaslatát.

Ha bármely igazgatósági tag az ülés megtartását kívánja, az igazgatóságot az igazgatóság elnökének össze kell hívnia.

A szavazásra megszabott határidő utolsó napját követő három napon belül - ha valamennyi tag szavazata ezt megelőzően érkezik meg, akkor az utolsó szavazat beérkezésének napjától számított három napon belül – az igazgatóság elnöke megállapítja a szavazás eredményét, és azt további három napon belül közli a igazgatósági tagokkal, egyúttal bevezeti a Határozatok Könyvébe is. A határozathozatal napja a szavazási határidő utolsó napja, ha valamennyi szavazat korábban beérkezik, akkor az utolsó szavazat beérkezésének napja.

**7.14.** Az Igazgatóság elnökének kezdeményezésére az Igazgatóság ülése megtartható az igazgatósági tagok közvetlen személyes jelenléte nélkül elektronikus hírközlő eszközök (videokonferencia útján, illetve interneten keresztül webkamera, valamint hangszóró) igénybevétele útján az alábbi szabályok betartása mellett:

Az elektronikus hírközlő eszköz igénybevételével megtartott igazgatósági ülés esetén, az igazgatósági tagok szabadon döntenek saját részvételük módjáról. Azoknak az igazgatósági tagoknak, akik az igazgatósági ülésen történő megjelenéssel vesznek részt, e szándékukat legalább öt nappal az igazgatósági ülés napja előtt be kell jelenteniük a társaságnak. Azokat az igazgatósági tagokat, akik e szándékukról a társaságot határidőben nem tájékoztatják, úgy kell tekinteni, mint akik az igazgatósági ülésen elektronikus hírközlő eszköz igénybe vételével vesznek részt.

Az elektronikus hírközlő eszköz igénybe vételével összefüggésben a társaságnál felmerülő költségeket a társaság viseli, azok az igazgatóság tagjaira nem háríthatók át.

Nem tartható igazgatósági ülés elektronikus hírközlő eszközök igénybevétele útján, ha az ellen bármely igazgatósági tag az igazgatósági ülésre szóló meghívó kézhezvételétől számított öt napon belül - az ok megjelölésével - írásban tiltakozik, és egyben kéri az igazgatósági ülés hagyományos módon történő megtartását.

Az igazgatósági határozatban rendelkezni kell:

* az igazgatósági ülésen telekommunikációs kapcsolat útján részt vevő tagok személyazonossága mikénti ellenőrzéséről
* a szavazás módjáról és eredményének hiteles megállapításáról,
* az ülés tisztségviselőinek megválasztásáról, valamint
* a tagot megillető felszólalási és javaslattételi jog gyakorlásának feltételeiről.

Az elektronikus hírközlő eszköz útján megtartott igazgatósági ülésen elhangzottakat és a hozott határozatokat hiteles módon úgy kell rögzíteni, hogy azok utóbb is ellenőrizhetőek legyenek. Ha az igazgatósági ülésen elhangzottakról felvétel készült, a felvétel alapján jegyzőkönyvet kell készíteni, amelyet az igazgatóság elnöke hitelesít.

Ha az igazgatósági ülésen elektronikus hírközlő eszközök igénybevételével történő szavazásra kerül sor, biztosítani kell, hogy az elektronikus hírközlő eszközzel szavazó tag elektronikus visszaigazolást kapjon a szavazat leadásáról.

**8.**

**Vezérigazgató**

**8.1.** A társaság operatív munkáját a vezérigazgató megnevezéssel és címmel rendelkező igazgatósági tag irányítja, aki egyben a társaság munkaviszonyban álló alkalmazottja. Az igazgatósági tagok közül a vezérigazgatói cím használatára jogosult személy meghatározásáról az ő kinevezéséről a közgyűlés dönt.

**8.2.** A vezérigazgató a jogszabályok, valamint a Közgyűlés és az Igazgatóság határozatainak keretei között látja el feladatát, hatáskörébe tartozik mindazon ügyek eldöntése, amelyek nincsenek a Közgyűlés vagy az Igazgatóság kizárólagos hatáskörébe utalva, továbbá azon ügyek, melyeket az Igazgatóság részére delegál.

**8.3.** A vezérigazgató gyakorolja a munkáltatói jogokat a társaság alkalmazottai felett a társaság SZMSZ-ében meghatározottak szerint.

**8.4.** A vezérigazgató köteles a társaság és a tagja (részvényese) között létrejövő szerződést a szerződés aláírásától számított 30 napon belül a cégbíróságon a cégiratok közé letétbe helyezni, kivéve azokat a szerződéseket, amelyek a társaság alapszabályának 3. pontjában felsorolt tevékenységi körbe tartoznak és amelyekben a szolgáltatással arányos, kívülálló harmadik személy által kötendő szerződés esetén is szokásos mértékű ellenszolgáltatás, illetve díj kerül meghatározásra.

**8.5.** A vezérigazgató köteles az okirat aláírásától számított 30 napon belül a cégbírósághoz – letétbe helyezés céljából – benyújtani azt az okiratot is, amely bárki javára ingyenesen vagyont juttat, feltéve, hogy annak összege (értéke) az 1.000.000,- Ft-ot meghaladja. Az összeghatár szempontjából a 2 éven belül ugyanannak a személynek vagy szervezetnek nyújtott juttatásokat össze kell számítani.

**9.**

**Felügyelő Bizottság**

**9.1** A társaság ügyvezetésének ellenőrzését a Felügyelő Bizottság látja el, amely testületként jár el, tagjainak száma 3-6 fő.

**9.2** A Felügyelő Bizottsági tagok megbízatása 2025. január 1. napjától határozott időtartamra, 5 évre, 2029. december 31. napjáig szól, a megbízatás lejártával a felügyelő bizottság tagjai újraválaszthatók. A Felügyelő Bizottság elnökét a Felügyelő Bizottság tagjai közül közvetlenül a Közgyűlés választja meg.

Ha valamelyik felügyelő bizottsági tag tisztje lejárat előtt megszűnne, az Felügyelő Bizottság tagjává választott új tag megbízatása a Felügyelő Bizottság többi tagjának megbízatásának lejártáig tart.

**9.3** Amennyiben a társaság főfoglalkozású alkalmazottainak létszáma éves átlagban a 200 főt meghaladja, a Felügyelő Bizottság helyeinek 1/3-át dolgozói küldöttekkel kell betölteni.

**9.4** A Felügyelő Bizottság tagjai:

Kukoda Bertalan

(an: Weiszbrunn Erzsébet, lakcím: 8200 Veszprém, Dugovics Titusz u. 20.)

Lóczi Róbert

(an: Farkas Zsuzsanna, lakcím: 8191 Öskü, Dózsa György utca 6.)

Csáti- Ersók Marietta Andrea

(anyja neve: Elek Erzsébet, lakcím: 8200 Veszprém, Szent István utca 5.)

Mihályi Balázs

(an: Kovács Kinga Adrienna, lakcím: 8200 Veszprém, Március 15. utca 4/B. 7/26.)

Nagy Zsoltné

(an: Énekes Ibolya, lakcím: 8200 Veszprém, Áfonya utca 7.)

Simon Dániel

(an.: Dombi Krisztina, lakcím: 8200 Veszprém, Fejesvölgy utca 8.)

**9.5.** A Felügyelő Bizottság folyamatosan jogosult ellenőrizni a társaság ügyvezetését és ennek során jogában áll akár testületileg, akár valamely tagja által a társaság könyveibe, irataiba betekinteni, azokat megvizsgálni, vagy szakértővel megvizsgáltatni. A társaság vezető tisztségviselői, illetve vezető állású munkavállalói a megkereséstől számított legkésőbb 8 napon belül kötelesek a megkeresésnek eleget tenni és a kért felvilágosítást megadni. A Számviteli Törvény szerinti beszámolóról a Közgyűlés csak a Felügyelő Bizottság írásbeli jelentésének birtokában határozhat.

**9.6.** A Felügyelő Bizottság üléseit az elnök szükség szerint hívja össze, de évente négyszer köteles összehívni. Az ülés összehívását - az ok és cél megjelölésével - a Felügyelő Bizottság bármely tagja írásban kérheti az elnöktől, aki a kérelem kézhezvételétől számított 8 napon belül köteles intézkedni a Felügyelő Bizottság ülésének összehívásáról. Ha az elnök a kérelemnek nem tesz eleget a tag maga jogosult az ülés összehívására.

**9.7** A Felügyelő Bizottság ülése akkor határozatképes, ha tagjainak legalább kétharmada, háromtagú Felügyelő Bizottság esetén mindhárom tag jelen van.

**9.8.** A Felügyelő Bizottság határozatait egyszerű szótöbbséggel hozza.

**9.9.** A Felügyelő Bizottság a Ptk. és az alapszabály keretei között a saját maga által kialakított ügyrend szerint működik, amelyet a Közgyűlés hagy jóvá.

**9.10.** A Felügyelő Bizottság üléseiről jegyzőkönyvet kell vezetni, amelyet az elnök, a jegyzőkönyv-vezető ír alá és egy Felügyelő Bizottsági tag hitelesít. A jegyzőkönyvet haladéktalanul, de legkésőbb a Felügyelő Bizottsági ülést követő 15 napon belül meg kell küldeni az Igazgatóságnak.

**9.11.** A felügyelőbizottság elnökének kezdeményezésére a felügyelőbizottság ülés tartása nélkül, írásban is hozhat határozatot az alábbiak szerint:

Az írásbeli határozathozatalt a felügyelőbizottság elnöke a határozat tervezetének a felügyelőbizottság tagjainak részére – elektronikus levél, tértivevényes vagy ajánlott postai küldemény, visszaigazolt telefax, futár útján - történő megküldésével kezdeményezi.

A felügyelőbizottság tagja számára a tervezet kézhezvételétől számított nyolcnapos határidőt kell biztosítani arra, hogy szavazatukat – elektronikus levél, tértivevényes vagy ajánlott postai küldemény, visszaigazolt telefax, futár útján - megküldjék a felügyelőbizottság elnökének részére. A határozat megküldésére rendelkezésre álló határidő sürgős, a Társaság részvényeseinek, hitelezőinek érdekében vagy a Társaság pénzügyi, gazdasági helyzetével kapcsolatos kérdéskörben 3 nap.

Az írásbeli határozathozatali eljárás akkor eredményes, ha legalább négy felügyelőbizottsági tag visszaküldi a határozati javaslatát.

Ha bármely felügyelőbizottsági tag az ülés megtartását kívánja, a felügyelőbizottságot az elnökének össze kell hívnia.

A szavazásra megszabott határidő utolsó napját követő három napon belül - ha valamennyi tag szavazata ezt megelőzően érkezik meg, akkor az utolsó szavazat beérkezésének napjától számított három napon belül – a felügyelőbizottság elnöke megállapítja a szavazás eredményét, és azt további három napon belül közli a tagokkal. A határozathozatal napja a szavazási határidő utolsó napja, ha valamennyi szavazat korábban beérkezik, akkor az utolsó szavazat beérkezésének napja.

**9.12.** A felügyelőbizottság elnökének kezdeményezésére a felügyelőbizottság ülése megtartható a felügyelőbizottsági tagok közvetlen személyes jelenléte nélkül elektronikus hírközlő eszközök (videokonferencia útján, illetve interneten keresztül webkamera, valamint hangszóró) igénybevétele útján az alábbi szabályok betartása mellett:

Az elektronikus hírközlő eszköz igénybevételével megtartott felügyelőbizottsági ülés esetén, a felügyelőbizottsági tagok szabadon döntenek saját részvételük módjáról. Azoknak a felügyelőbizottsági tagoknak, akik a felügyelőbizottság ülésén történő megjelenéssel vesznek részt, e szándékukat legalább öt nappal a felügyelőbizottsági ülés napja előtt be kell jelenteniük a társaságnak. Azokat a felügyelőbizottsági tagokat, akik e szándékukról a társaságot határidőben nem tájékoztatják, úgy kell tekinteni, mint akik a felügyelőbizottsági ülésen elektronikus hírközlő eszköz igénybe vételével vesznek részt.

Az elektronikus hírközlő eszköz igénybe vételével összefüggésben a társaságnál felmerülő költségeket a társaság viseli, azok a felügyelőbizottság tagjaira nem háríthatók át.

Nem tartható felügyelőbizottsági ülés elektronikus hírközlő eszközök igénybevétele útján, ha az ellen bármely felügyelőbizottsági tag a felügyelőbizottsági ülésre szóló meghívó kézhezvételétől számított öt napon belül - az ok megjelölésével - írásban tiltakozik, és egyben kéri a felügyelőbizottsági ülés hagyományos módon történő megtartását.

A felügyelőbizottsági határozatban rendelkezni kell:

* a felügyelőbizottsági ülésen telekommunikációs kapcsolat útján részt vevő tagok személyazonossága mikénti ellenőrzéséről,
* a szavazás módjáról és eredményének hiteles megállapításáról,
* az ülés tisztségviselőinek megválasztásáról, valamint
* a tagot megillető felszólalási és javaslattételi jog gyakorlásának feltételeiről.

Az elektronikus hírközlő eszköz útján megtartott felügyelőbizottsági ülésen elhangzottakat és a hozott határozatokat hiteles módon úgy kell rögzíteni, hogy azok utóbb is ellenőrizhetőek legyenek. Ha a felügyelőbizottsági ülésen elhangzottakról felvétel készült, a felvétel alapján jegyzőkönyvet kell készíteni, amelyet a felügyelőbizottság elnöke hitelesít.

Ha a felügyelőbizottság ülésen elektronikus hírközlő eszközök igénybevételével történő szavazásra kerül sor, biztosítani kell, hogy az elektronikus hírközlő eszközzel szavazó tag elektronikus visszaigazolást kapjon a szavazat leadásáról.

**10.**

**Könyvvizsgáló**

**10.1.** A Társaság egy könyvvizsgálót alkalmaz, megbízatása legfeljebb 5 évre szól.

A könyvvizsgálót határozott időre, legfeljebb öt évre lehet megválasztani. A könyvvizsgáló megbízásának időtartama nem lehet rövidebb, mint a közgyűlés által történt megválasztásától a következő beszámolót elfogadó ülésig terjedő időszak.

A könyvvizsgáló szervezetre, illetve a könyvvizsgáló személyére az igazgatóság a Felügyelő Bizottság egyetértésével tesz javaslatot a közgyűlésnek.

**10.2.** A könyvvizsgáló feladata, hogy gondoskodjon a számviteli törvényben meghatározott könyvvizsgálat elvégzéséről és ennek során mindenekelőtt annak megállapításáról, hogy a gazdasági társaság számviteli törvény szerinti beszámolója megfelel-e a jogszabályoknak, továbbá megbízható és valós képet ad-e a társaság vagyoni és pénzügyi helyzetéről, működésének eredményéről.

**10.3.**  Ha a könyvvizsgáló megállapítja, illetve egyébként tudomást szerez arról, hogy a gazdasági társaság vagyonának jelentős mértékű csökkenése várható, illetve olyan tényt észlel, amely a vezető tisztségviselők, vagy a Felügyelő Bizottság tagjainak e törvényben meghatározott felelősségét vonja maga után, köteles a Közgyűlés összehívását kezdeményezni. Ha a Közgyűlés összehívására nem kerül sor, illetve a jogszabályok által megkívánt döntéseket nem hozza meg, a könyvvizsgáló erről a társaság törvényességi felügyeletét ellátó cégbíróságot értesíti.

**10.4.** A társaság könyvvizsgálója 2025. július 01. napjától 2029. május 31. napjáig

„SIGNATOR” Audit Könyvvizsgáló Kft. Veszprém

(Tagsági ig. szám: 000753) nevében

Olma Frigyes bejegyzett könyvvizsgáló (Tagsági ig. szám.: 000718)

8200 Veszprém, Zápor u. 4. 2/B szám alatti lakos

**11.**

**Mérleg és nyereség felosztása**

**11.1.** A részvényest a társaságnak a Ptk. és különösen Ptk. 3:262. §-a szerint felosztható és a Közgyűlés (Igazgatóság) által felosztani rendelt eredményéből a részvényei névértékére jutó arányos hányad (osztalék) illeti meg.

* 1. Minden üzleti év végén el kell készíteni a számviteli törvény szerinti beszámolót. A beszámoló képezi az alapját a nyereség felosztásának, amelyről a Közgyűlés évente határoz.
  2. Két egymást követő számviteli törvény szerinti beszámoló elfogadása közötti időszakban a Ptk., és különösen Ptk. 3:263. §-ában előírt feltételek betartásával – ha az alapszabály eltérően nem rendelkezik – közgyűlési (igazgatósági) döntés alapján osztalékelőleg fizethető. A részvényest megillető osztalék nem pénzbeli vagyoni értékű juttatásként is teljesítésre kerülhet.

Jelen okiratban nem szabályozott kérdésekben a 2013. évi V. törvény (Ptk.) és különösen annak harmadik könyvében foglalt rendelkezéseket kell alkalmazni.

Veszprém, 2025. november 1. napján.

Alulírott, dr. Mohos Gábor (8200 Veszprém, Rózsa u. 22., KASZ: 36078181) ügyvéd jelen létesítő okirat ellenjegyzésével igazolom, hogy a létesítő okirat egységes szerkezetbe foglalt szövege megfelel a létesítő okirat-módosítások hatályos tartalmának.

A változásokkal egységes szerkezetbe foglalt létesítő okirat elkészítésére a létesítő okirat 3., 4.2., 4.3., 4.4. pontjainak változása adott okot, mely pontok *dőlt betűvel* kerültek megjelölésre.

Kijelentem, hogy a társaság létesítő okiratát az ügyvédi tevékenységről szóló 2017. évi LXXVIII. törvény 43. § (4) bekezdésében foglalt előírások szerint fűztem össze.

Jelen okiratot szerkesztettem és Veszprémben 2025. november 1. napján ellenjegyzem:

**dr. Mohos Gábor**

ügyvéd

KASZ szám: 36078181