Melléklet a …../2025. (….) határozathoz

**A Veszprém-Balaton 2023 Zártkörűen Működő Részvénytársaság**

**ALAPSZABÁLYA**

**változásokkal egységes szerkezetbe foglalva**

***Hatályba lépésének napja: 2025. \*\*\****

**A Veszprém-Balaton 2023 Zártkörűen Működő Részvénytársaság**

**ALAPSZABÁLYA**

(módosításokkal egységes szerkezetbe foglalva)

A Veszprém-Balaton 2023 Zártkörűen Működő Részvénytársaság (továbbiakban: Társaság) létrehozásáról, annak szervezetéről és működéséről, amelyet a II. pontban megjelölt Részvényesek (továbbiakban: Részvényesek) az alábbiak szerint kötöttek meg, a Polgári Törvénykönyvről szóló 2013. évi V. törvény (Ptk.) alapján.

***Az Alapszabály a 2025. november \*\*. napján meghozott közgyűlési határozatokra figyelemmel került egységes szerkezetbe foglalásra.***

**PREAMBULUM**

A Társaság az államháztartásról szóló 2011. évi CXCV. törvény 3/A. § (2) bekezdése szerint államháztartáson kívüli szervezetként közreműködik a „Veszprém-Balaton 2023 Európa Kulturális Fővárosa” program (továbbiakban: „**EKF Program**”) keretében megvalósuló programsorozat létrehozásában, melyeknek célja a kulturális kínálat mértékének, sokszínűségének és európai dimenziójának bővítése, többek között az országok közötti együttműködés, a kultúrához való hozzáférés és az abban való részvétel szélesítése révén, valamint a kulturális ágazat teljesítményének, más ágazatokhoz való kapcsolódásának fokozása, és a város nemzetközi arculatának kultúra általi erősítése révén.

Kiemelten fontos Veszprém és a régió számára, hogy az EKF Program sikerei és eredményei a 2023-as éven túlmutatóan, azt követően hosszabb távon is gazdagítani tudják a kulturális ágazat teljesítményét és erősíteni tudják a kultúrához való hozzáférés lehetőségét, amelyben a Társaság részt kíván venni.

**II.**

**RÉSZVÉNYESEK, A TÁRSASÁG CÉGNEVE, SZÉKHELYE, TEVÉKENYSÉGI KÖRE**

**2.1. A részvénytársaság részvényesei:**

**2.1.1. Veszprém Megyei Jogú Város Önkormányzata**

Törzsszám: 734202

Székhely: 8200 Veszprém, Óváros tér 9.

Képviseletre jogosult neve: Porga Gyula polgármester

**2.1.2.Balatonfüred Város Önkormányzata**

Törzsszám: 1921175

Székhely: 8230 Balatonfüred, Szent István tér 1.

Képviseletre jogosult neve: dr. Bóka István polgármester

**2.1.3.Balatonalmádi Város Önkormányzata**

Törzsszám: 734224

Székhely: 8220 Balatonalmádi, Széchenyi sétány 1.

Képviseletre jogosult neve: Bercsényi László polgármester

**2.1.4. Éltető Balaton-felvidékért Egyesület**

Nyilvántartási szám: 19-02-0002958

Székhely: 8330 Sümeg, Váralja u. 6.

Képviseletre jogosult neve: dr. Rédei Zsolt elnök

**2.1.5. Balatoni Kör Egyesület**

Nyilvántartási szám: 19-02-0003523

Székhely: 8261 Badacsony, Park út 22.

Képviseletre jogosult neve: Nagy-Golyán Nikoletta

**2.1.6. Balatoni Helyi Önkormányzatok Szövetsége**

Nyilvántartási szám: 14-02-0000506

Székhely: 8230 Balatonfüred, Kossuth L. u. 3. I/211.

Képviseletre jogosult neve: Pali Róbert elnök

**2.1.7. Veszprémi Programiroda Rendezvényszervező és Kulturális Szolgáltató Korlátolt Felelősségű Társaság**

Cégjegyzékszám: Cg: 19-09-516501

Székhely: 8200 Veszprém, Óváros tér 9.

Képviseletre jogosult neve: Zalavári Eszter ügyvezető

akik ezen Alapszabály aláírásával is kötelezik magukat, hogy a Társaság alapításkori alaptőkéjét kitevő összeg részvényt a 3.2. pontban meghatározott arányban maguk veszik át.

**2.2. A Társaság cégneve:**

**2.2.1. Veszprém-Balaton 2023 Zártkörűen Működő Részvénytársaság**

**2.2.2.** Rövidített neve: **Veszprém-Balaton 2023 Zrt.**

**2.2.3.** Idegen nyelvű elnevezései:

angolul: **Veszprém-Balaton 2023 Joint Stock Company**

rövidítve: **Veszprém-Balaton 2023 JSC.**

**2.3. A Társaság székhelye:**

HU-8200 Veszprém, Cserhát ltp. 8.

2.4. A Társaság telephelyei:

HU-8200 Veszprém, Dózsa György utca 2.

HU-8200 Veszprém, Jókai Mór utca 8.

2.5. A Társaság központi ügyintézési helye:

HU-8200 Veszprém, Dózsa György utca 2.

**2.6. A Társaság időtartama:**

2.6.1.A Társaság határozatlan időre jött létre.

**2.7. A Társaság tevékenységi körei:**

Főtevékenység: ~~9499 '08~~***9499'25*** M.n.s. egyéb közösségi, társadalmi tevékenység

Egyéb tevékenységi körök: ~~7021 '08 PR, kommunikáció~~

~~7320 '08 Piac-, közvélemény-kutatás~~

~~8299 '08 M.n.s. egyéb kiegészítő üzleti szolgáltatás~~

~~1812 '08 Nyomás (kivéve: napilap)~~

~~1820 '08 Egyéb sokszorosítás~~

~~5229 '08 Egyéb szállítást kiegészítő szolgáltatás~~

~~5621 '08 Rendezvényi étkeztetés~~

~~5629 '08 Egyéb vendéglátás~~

~~5630 '08 Italszolgáltatás~~

~~5811 '08 Könyvkiadás~~

~~5813 '08 Napilapkiadás~~

~~5814 '08 Folyóirat, időszaki kiadvány kiadása~~

~~5819 '08 Egyéb kiadói tevékenység~~

~~5913 '08 Film-, video- és televízióprogram terjesztése~~

~~5914 '08 Filmvetítés~~

~~5920 '08 Hangfelvétel készítése, kiadása~~

~~6130 '08 Műholdas távközlés~~

~~6190 '08 Egyéb távközlés~~

~~6203 '08 Számítógép-üzemeltetés~~

~~6209 '08 Egyéb információ-technológiai szolgáltatás~~

~~6399 '08 M.n.s. egyéb információs szolgáltatás~~

~~6820 '08 Saját tulajdonú, bérelt ingatlan bérbeadása, üzemeltetése~~

~~7010 '08 Üzletvezetés~~

~~7022 '08 Üzletviteli, egyéb vezetési tanácsadás~~

~~7120 '08 Műszaki vizsgálat, elemzés~~

~~7311 '08 Reklámügynöki tevékenység~~

~~7312 '08 Médiareklám~~

~~7420 '08 Fényképészet~~

~~7430 '08 Fordítás, tolmácsolás~~

~~7810 '08 Munkaközvetítés~~

~~7912 '08 Utazásszervezés~~

~~7990 '08 Egyéb foglalás~~

~~8121 '08 Általános épülettakarítás~~

~~8220 '08 Telefoninformáció~~

~~8230 '08 Konferencia, kereskedelmi bemutató szervezése~~

~~8560 '08 Oktatást kiegészítő tevékenység~~

~~9001 '08 Előadó-művészet~~

~~9002 '08 Előadó-művészetet kiegészítő tevékenység~~

~~9003 '08 Alkotóművészet~~

~~9004 '08 Művészeti létesítmények működtetése~~

~~9311 '08 Sportlétesítmény működtetése~~

~~9319 '08 Egyéb sporttevékenység~~

~~9321 '08 Vidámparki, szórakoztatóparki tevékenység~~

~~9329 '08 M.n.s. egyéb szórakoztatás, szabadidős tevékenység~~

~~6920 ’08 Számviteli, könyvvizsgálói, adószakértői tevékenység~~

~~4778 ’08 Egyéb m.n.s. új áru kiskereskedelme~~

~~4782 ’08 Textil, ruházat, lábbeli piaci kiskereskedelme~~

~~4789 ’08 Egyéb áruk piaci kiskereskedelme~~

~~4799 ’08 Egyéb nem bolti, piaci kiskereskedelem~~

~~6910 ’08 Jogi tevékenység~~

~~8211 ’08 Összetett adminisztratív szolgáltatás~~

~~8891 ’08 Gyermekek napközbeni ellátása~~

~~4762 '08 Újság-, papíráru-kiskereskedelem~~

~~4791 '08 Csomagküldő, internetes kiskereskedelem~~

~~9103 '08 Történelmi hely, építmény, egyéb látványosság működtetése~~

|  |  |
| --- | --- |
| ***1812’25*** | ***Nyomás (kivéve: napilap)*** |
| ***4712’25*** | ***Iparcikk jellegű vegyes kiskereskedelem*** |
| ***4751’25*** | ***Textil-kiskereskedelem*** |
| ***4761’25*** | ***Könyv-kiskereskedelem*** |
| ***4762’25*** | ***Újság-, papíráru-, írószer-kiskereskedelem*** |
| ***4764’25*** | ***Játék-kiskereskedelem*** |
| ***4771’25*** | ***Ruházat-kiskereskedelem*** |
| ***4778’25*** | ***Egyéb új áru kiskereskedelme*** |
| ***5611’25*** | ***Éttermi vendéglátás*** |
| ***5621’25*** | ***Rendezvényi étkeztetés*** |
| ***5630’25*** | ***Italszolgáltatás*** |
| ***5813’25*** | ***Folyóirat, időszaki kiadvány kiadása*** |
| ***5819’25*** | ***Egyéb kiadói tevékenység (kivéve: szoftverkiadás)*** |
| ***5913’25*** | ***Film-, videóterjesztés*** |
| ***5914’25*** | ***Filmvetítés*** |
| ***5920’25*** | ***Hangfelvétel-készítés, -kiadás*** |
| ***6120’25*** | ***Távközlés viszonteladása, közvetítése*** |
| ***6220’25*** | ***Információtechnológiai szaktanácsadás és számítástechnikai eszközök,***  ***rendszerek üzemeltetése*** |
| ***6290’25*** | ***Egyéb információtechnológiai szolgáltatás*** |
| ***6392’25*** | ***Egyéb információs szolgáltatás*** |
| ***6820’25*** | ***Saját tulajdonú, bérelt ingatlan bérbeadása, üzemeltetése*** |
| ***6920’25*** | ***Számviteli, könyvvizsgálói, adószakértői tevékenység*** |
| ***7020’25*** | ***Üzletviteli, egyéb üzletvezetési tanácsadás*** |
| ***7312’25*** | ***Médiareklám*** |
| ***7320’25*** | ***Piac-, közvélemény-kutatás*** |
| ***7420’25*** | ***Fényképészet*** |
| ***7990’25*** | ***Egyéb foglalás*** |
| ***8210’25*** | ***Adminisztratív, üzletmenetet támogató szolgáltatás*** |
| ***8230’25*** | ***Konferencia, kereskedelmi bemutató szervezése*** |
| ***8240’25*** | ***Egyéb üzletmenetet támogató szolgáltatás közvetítése*** |
| ***8559’25*** | ***M.n.s. egyéb oktatás*** |
| ***8569’25*** | ***M.n.s. oktatást kiegészítő tevékenység*** |
| ***9011’25*** | ***Irodalmi, zenei alkotótevékenység*** |
| ***9012’25*** | ***Képzőművészeti alkotótevékenység*** |
| ***9031’25*** | ***Művészeti létesítmények és helyszínek működtetése*** |
| ***9039’25*** | ***Egyéb alkotó-, előadó-művészetet kiegészítő*** |
| ***9122’25*** | ***Történelmi helyszíni, műemléki tevékenység*** |
| ***9130’25*** | ***Kulturális örökség megőrzését, helyreállítását támogató tevékenység*** |
| ***9319’25*** | ***M.n.s. sporttevékenység*** |
| ***9329’25*** | ***M.n.s. szórakoztatás, szabadidős tevékenység*** |

**III.**

**A TÁRSASÁG ALAPTŐKÉJE, A RÉSZVÉNYEK**

**3.1. A Társaság alaptőkéje, részvények, részvényesi jogok:**

3.1.1. A Társaság alaptőkéje: ~~27.100.000~~ ***28.100.000***,- Ft, amely teljes egészében pénzbeli hozzájárulásból áll.

3.1.2. Az alaptőke ~~542~~***562*** db egyenként 50.000,- Ft névértékű dematerializált, A típusú, egy részvénysorozatú, dematerializált törzsrészvény

3.1.5. A Társaság a részvényeket, mint dematerializált részvényeket állítja elő. A Társaság képviseletében a társaság cégjegyzésre jogosult vezetői kötelesek köteles a 2001. évi CXX. Tv. 9. § (2) bekezdése alapján az írásbeli utasítást legkésőbb a központi értékpapírszámlák megnyitásának értéknapjáig a központi értéktár rendelkezésére bocsátani. A dematerializált részvény kibocsátására irányuló okiratot a Ptk. 3:215. § (3) bekezdésében rögzített kellékek feltüntetésével az Igazgatóság két tagja írja alá.

3.1.6. A részvények átalakítása, névre szóló típusról bemutatóra szóló típusra, illetve egyik részvényfajtáról a másik részvényfajtába, vagy részvényosztályba nem lehetséges.

3.1.7. A részvényátruházás korlátai:

A Társaság részvényei – az alábbiak szerint ruházhatóak át. A részvények átruházása csak adásvétel útján lehetséges, így Részvényesek kizárják az ajándékozás, csere, apport tulajdonátruházással történő jogcímeket. A Részvényesek rögzítik, hogy a Részvényesek a részvényt fedezetül nem ajánlhatják fel, természetesen ide nem értve a hatósági, bírósági, végrehajtási eljárást. A Részvényeseket kívülálló harmadik személy részére történő átruházási szándék esetén elővásárlási jog illeti meg. A Részvényes az átruházni kívánt részvényekkel kapcsolatosan a kívülálló harmadik személy részéről kapott ajánlatot köteles írásban, postai úton megküldeni a Részvényesek felé. A Részvényesek az ajánlat kézhezvételét követő 15 munkanapon belül kötelesek – az ajánlat elfogadása esetén – írásban, postai úton értesíteni az ajánlattevő részvényest vételi szándékukról. Amennyiben ezen határidőn belül, igazolt módon az elfogadó nyilatkozat nem kerül elküldésre, úgy a Részvényes törzsrészvényét a kívülálló harmadik személy részére – az Alapszabály korlátozásai között – szabadon értékesítheti.

Amennyiben több Részvényes tett szabályszerű és érvényes elfogadó nyilatkozatot az értékesítő Részvényes számára – gyakorolva elővásárlási jogát -, úgy az ajánlatot elfogadó Részvényesek az átruházni kívánt Részvények megvásárlására tulajdoni hányaduk arányában jogosultak az ajánlatban szereplő vételáron.

A részvény átruházások megtörténtéhez (Ptk. 3:220. §) a Társaság beleegyezésére van szükség, a beleegyezés megtagadása esetén a részvényátruházási szerződés nem jött létre. A beleegyezés csak abban az esetben tagadható meg, ha a részvényátruházás a Társaság Alapszabályának rendelkezéseibe ütközik. A beleegyezéshez való döntés az Igazgatóság hatáskörébe tartozik.

Részvény átruházási szándékáról a részvényes köteles értesíteni az Igazgatóságot, és köteles haladéktalanul az Igazgatóság rendelkezésére bocsátani minden olyan információt és dokumentumot, amelyet az Igazgatóság a részvényátruházáshoz szükséges döntés meghozatalához kér.

3.1.8. A Részvényesek vagyoni hozzájárulásának teljesítése:

A Részvények a készpénzellenértéknek szolgáltatására vonatkozó kötelezettség megsértése esetén a késedelmesen, vagy nem teljesítő Részvényes a mindenkori jegybanki alapkamat kétszeres szorzatának megfelelő értékű késedelmi kamatot köteles a Társaságnak megfizetni.

Az esetékes készpénzbefizetési kötelezettségét nem teljesítő Részvényest a Társaság Igazgatósága harminc napos határidő kitűzésével felhívja a teljesítésre. A felhívásban utalni kell arra, hogy a teljesítés elmulasztása a részvényesi jogok megszűnését eredményezi. A harminc napos határidő eredménytelen eltelte esetében a részvényesi jogok a határidő lejártát követő napon a jogszabály erejénél fogva megszűnnek. Erről a Társaság Igazgatóság a Részvényest írásban köteles értesíteni.

Az a Részvényes, akinek részvényesi joga az előző bekezdésben foglaltakra tekintettel szűnt meg, a vagyoni hozzájárulás teljesítésének elmulasztása miatt a Társaságnak okozott kárért a szerződésszegéssel okozott károkért való felelősség szabályai szerinti felelősséggel tartozik.

**3.2. A részvények Részvényesek közötti megoszlása:**

A Társaság alaptőkéjét kitevő részvények az alábbiak szerint oszlanak meg a Társaság Részvényesei között:

**3.2.1. Az Alapszabály 2.1.1. pontjában megjelölt Veszprém Megyei Jogú Város Önkormányzata részvényes**

~~388~~***408*** db 50.000,- Ft névértékű törzsrészvény

**3.2.2. Az Alapszabály 2.1.2. pontjában megjelölt Balatonfüred Város Önkormányzata részvényes**

50 db 50.000,- Ft névértékű törzsrészvény

**3.2.3. Az Alapszabály 2.1.3. pontjában megjelölt Balatonalmádi Város Önkormányzata részvényes**

50 db 50.000,- Ft névértékű törzsrészvény

**3.2.4. Az Alapszabály 2.1.4. pontjában megjelölt Éltető Balaton-felvidékért Egyesület részvényes**

10 db 50.000,- Ft névértékű törzsrészvény

**3.2.5. Az Alapszabály 2.1.5. pontjában megjelölt Balatoni Kör Egyesület részvényes**

10 db 50.000,- Ft névértékű törzsrészvény

**3.2.6. Az Alapszabály 2.1.6. pontjában megjelölt Balatoni Helyi Önkormányzatok Szövetsége részvényes**

10 db 50.000,- Ft névértékű törzsrészvény

**3.2.7. Az Alapszabály 2.1.7. pontjában megjelölt Veszprémi Programiroda Kft. részvényes**

24 db 50.000,- Ft névértékű törzsrészvény

**3.3. A részvények előállítása és annak formai kellékei:**

3.3.1. A Társaság csak a cégbejegyzés megtörténte és az alaptőke teljes befizetése, illetve szolgáltatása után adhat ki részvényt/igényelheti a Részvényes a dematerializált részvényének az értékpapírszámláján történő jóváírását. A részvények kiadásáról és a részvénykönyv vezetéséről az Igazgatóság köteles gondoskodni.

3.3.2. A részvényeket az értékpapírokra vonatkozó előírások betartásával, dematerializált értékpapírként kell nyilvántartani. A részvények tartalmára a Ptk. (és a Tpt.) előírásai az irányadóak.

Dematerializált értékpapír kibocsátása esetén a kibocsátónak egy példányban – értékpapírnak nem minősülő – okiratot is ki kell állítania, amely tartalmazza:

a) a kibocsátásról szóló döntés tartalmát és a döntés meghozatalának időpontját;

b) a kibocsátandó értékpapír-sorozatba tartozó dematerializált értékpapírok jogszabály által meghatározott tartalmi kellékeit, ha pedig jogszabály a kötelező tartalmi elemeket nem határozza meg, akkor a dematerializált értékpírban rögzítendő tartalmi elemeket;

c) a kibocsátandó értékpapír-sorozatba tartozó dematerializált értékpapírok darabszámát és - ha ilyennel rendelkezik - névértékét;

d) azoknak az értékpapírszámla-vezetőknek a megjelölését, akik a kibocsátandó értékpapír-sorozatba tartozó értékpapírokat az értékpapírok jogosultjainak értékpapírszámláin nyilván fogják tartani;

e) az egyes értékpapír-számlavezetők által nyilvántartandó értékpapírok darabszámát.

A dematerializált értékpapír olyan névre szóló értékpapír, amelynek nincs sorszáma, a tulajdonos nevét, egyértelmű azonosítására szolgáló adatokat pedig az értékpapírszámla tartalmazza.

**3.4. A részvénykönyv:**

A Társaság Igazgatósága a névre szóló részvénnyel rendelkező részvényesről részvénykönyvet vezet, melynek szabályaira a Ptk. 3: 245. § rendelkezései az irányadók. Figyelemmel, hogy jelen Társaság esetében dematerializált részvények kerültek kibocsátásra, a változás bejelentésére az értékpapír-számlavezető köteles.

**3.5.Az alaptőke felemelése:**

Az alaptőke felemelése a Ptk. mindenkor hatályos rendelkezései szerint történik, ez a Közgyűlés hatásköre.

Különböző alaptőke-emelési módok szerinti alaptőke-emelés egyidejűleg is elhatározható.

Az alaptőke felemelését elhatározó közgyűlési határozat érvényességének feltétele, hogy a tőkeemeléssel – az alapszabályban foglaltak szerint – érintettnek minősülő részvényfajta, illetve részvényosztály részvényesei az alapszabályban meghatározott módon az alaptőke felemeléséhez külön hozzájáruljanak. Ennek során a részvényhez fűződő szavazati jog esetleges korlátozására vagy kizárására vonatkozó rendelkezések – ide nem értve a saját részvényhez kapcsolódó szavazati jog gyakorlásának tilalmát – nem alkalmazhatók.

**IV.**

**A TÁRSASÁG CÉGJEGYZÉSE**

**4.1. A Társaság cégjegyzésének módja:**

- A Társaság cégjegyzése akként történik, hogy a Társaság géppel, vagy kézzel írt, előnyomott vagy nyomtatott cégszövege fölé a cégjegyzésre jogosult – jogosultsága szerint önállóan, vagy más jogosulttal együttesen – aláírja a nevét, a hiteles cégaláírási nyilatkozatának megfelelően.

- A cégjegyzésre jogosultak: az Igazgatóság elnöke és a vezérigazgató önállóan.

A képviseleti jog korlátozása, illetve megosztása harmadik személyekkel szemben nem hatályos. A korlátozás megsértéséből eredő károkért az igazgatósági tagok a Ptk., a Társaság dolgozói az Mt. szabályai szerint felelnek.

**V.**

**A TÁRSASÁG SZERVEZETE ÉS MŰKÖDÉSE**

**5.1. Közgyűlés:**

5.1.1. A Közgyűlés a Társaság legfőbb szerve, amely a Részvényesek összességéből áll. A Közgyűlés jogosult a vezető tisztségviselők kizárólagos hatáskörébe tartozó kérdésekben is dönteni.

**A Közgyűlés kizárólagos hatáskörébe tartozik:**

* döntés – ha a Ptk. eltérően nem rendelkezik – az Alapszabály megállapításáról és módosításáról;
* döntés a részvénytársaság működési formájának megváltoztatásáról;
* a részvénytársaság átalakulásának és jogutód nélküli megszűnésének elhatározása;
* az Igazgatóság tagjainak, a felügyelő bizottság tagjainak és a könyvvizsgálónak a megválasztása, visszahívása, díjazásának megállapítása;
* a számviteli törvény szerinti beszámoló jóváhagyása és döntés az Igazgatóságnak adandó felmentvény tárgyában;
* döntés a nyomdai úton előállított részvény dematerializált részvénnyé, illetve a dematerializált részvény nyomdai úton előállított részvénnyé történő átalakításáról
* az egyes részvénysorozatokhoz fűződő jogok megváltoztatása, illetve az egyes részvényfajták, osztályok átalakítása;
* döntés – ha a Ptk. másként nem rendelkezik – az átváltoztatható vagy jegyzési jogot biztosító kötvény kibocsátásáról;
* döntés – ha a Ptk. másként nem rendelkezik – az alaptőke felemeléséről;
* döntés – ha a Ptk. másként nem rendelkezik – az alaptőke leszállításáról;
* döntés a jegyzési elsőbbségi jog gyakorlásának kizárásáról;
* döntés minden olyan kérdésben, amit törvény vagy az Alapszabály a Közgyűlés kizárólagos hatáskörébe utal.

**5.1.2. A Közgyűlés összehívásának módja:**

A Közgyűlés összehívása úgy történik, hogy azt az igazgatóság (vagy más összehívásra jogosult) a közgyűlés kezdő napját legalább tizenöt nappal megelőzően a részvényeseknek meghívót küld. A meghívó a Részvényes által megjelölt e-mail címre is szabályszerűen kézbesíthető.

A meghívónak tartalmaznia kell:

* a Társaság nevét és székhelyét;
* a Közgyűlés helyét és idejét;
* a Közgyűlés megtartásának módját;
* a Közgyűlés napirendjét
* a szavazati jog gyakorlásához az Alapszabályban előírt feltételeket
* a Közgyűlés határozatképtelensége esetére a megismételt közgyűlés helyét és idejét.

**5.1.3. A szavazati jog gyakorlásának feltételei és a szavazás módja:**

A közgyűlésén az a Részvényes, illetve részvényesi meghatalmazott vehet részt, akit a közgyűlés megkezdéséig a részvénykönyvbe bejegyeztek. Ha az alapszabály rendelkezik arról az időpontról, ameddig a fenti bejegyzésre sor kerülhet, ezt az időpontot nem lehet a közgyűlés kezdő napját megelőző második munkanapnál korábban meghatározni. A Közgyűlésen a határozathozatal nyílt szavazással, a szavazólapok felmutatásával /kézfelemeléssel/ a Közgyűlésen meghatározott módon történik.

A Közgyűlés a szavazás lebonyolítására a közgyűlés elnökének javaslatára szavazatszámláló bizottságot választ. A bizottság a szavazás eredményéről írásban, avagy szóban jelentést tesz, amelyet a Közgyűlés elnöke ismertet. A szavazás – a Közgyűlés eltérő döntése hiányában – határozati javaslatonként történik. Először a módosító javaslatokról, majd az eredeti határozati javaslatról kell szavazni.

A szavazati jog mértéke:

* A törzsrészvények tulajdonosait részvényenként (50.000, - Ft/törzsrészvény) 1 szavazat illeti meg.

A Közgyűlés határozatait, egyszerű szavazattöbbségével, de legalább 51%-os támogatás mellett hozza meg, kivéve az alábbi kérdéseket, melyhez a szavazatok háromnegyedes többsége kell.

Háromnegyedes szótöbbséggel hozandó határozatok:

* döntés az Alapszabály módosításáról;
* döntés a részvénytársaság működési formájának megváltoztatásáról
* a részvénytársaság átalakulásáról egyesüléséről, szétválásáról, és jogutód nélküli megszűnéséről
* az egyes részvénysorozatokhoz fűződő jogok megváltoztatása, illetve az egyes részvényfajták, osztályok átalakítása;
* döntés az alaptőke leszállításáról.

A Közgyűlést a jelenlévő Részvényesek által választott közgyűlési elnök vezeti.

A Közgyűlésről jelenléti ívet kell készíteni, amely tartalmazza a megjelent Részvényes, illetve képviselője nevét (cégnevét), lakóhelyét (székhelyét), részvényei számát, s az őt megillető szavazatok számát, valamint a közgyűlés időtartama alatt a jelenlévők személyében bekövetkezett változásokat. A jelenléti ívet a Közgyűlés elnöke és a jegyzőkönyvvezető aláírásával hitelesíti.

A Közgyűlésről jegyzőkönyvet kell készíteni, amelynek az alábbiakat kell tartalmaznia:

A részvénytársaság cégneve, székhelye, a Közgyűlés a közgyűlés megtartásának a módja, helye és ideje, levezető elnökének, a jegyzőkönyvvezetőnek, a jegyzőkönyv hitelesítőjének neve, a Közgyűlésen lezajlott fontosabb események, elhangzott indítványok, a határozati javaslatok, minden határozat esetében azon részvények számát, amelyek tekintetében érvényes szavazat leadására került sor, az ezen szavazatok által képviselt alaptőke részesedés mértékét, a leadott szavazatok és ellenszavazatok, valamint a szavazástól tartózkodók számát. A jegyzőkönyvet a jegyzőkönyvvezető és a Közgyűlés elnöke írja alá, s az erre megválasztott jelenlévő részvényes hitelesíti.

Közgyűlés tartása nélküli, írásbeli részvényesi határozathozatal:

A személyes jelenlét nélküli közgyűlés megvalósulhat a Ptk.-ban és más vonatkozó jogszabályban rögzített ülés tartása nélküli döntéshozatal szabályozása alapján, valamint a jelen alapszabályban foglaltak szerint is. A személyes jelenlét nélküli döntéshozatal módjáról az Igazgatóság elnöke, illetve a vezérigazgató meghívóban tájékoztatja a Részvényeseket.

- Az elektronikus hírközlő eszközön keresztül megtartott közgyűlésre is vonatkoznak a meghívó kiküldésének szabályai azzal, hogy a meghívóban pontosan meg kell jelölni az elektronikus hírközlő csatornát és annak linkjét, amelyen az ülés zajlani fog.

- Az elektronikus hírközlő csatornán keresztül megtartott közgyűlésen a levezető elnök jogosult a részt vevő személyek személyazonosságát ellenőrizni akképpen, hogy külön kérésre az adott személy köteles a személyazonosságát igazoló hatósági dokumentumot felmutatni.

- Meghatalmazott útján résztvevő Részvényes köteles a meghatalmazást az elektronikus hírközlő csatornán keresztül megtartott közgyűlés megkezdését megelőzően a Társaság vezérigazgatójának, illetve a meghívóban megjelölt személynek, a megjelölt módon megküldeni. Amennyiben a képviseleti jogosultság az elektronikus hírközlő csatornán keresztül megtartott közgyűlést megelőzően nem kerül igazolásra a meghatalmazott részéről, úgy a napirendi pontok vonatkozásában nem adhat le érvényesen szavazatot.

- Az elektronikus hírközlő eszköz útján megtartott közgyűlésről kép, illetve hangfelvétel készülhet, amennyiben ezt valamelyik Részvényes kifejezetten kéri, és ehhez valamennyi Részvényes hozzájárul.

- Az elektronikus hírközlő eszközön megtartott közgyűlésen a Részvényesek a napirendekhez tartozó szavazások esetén a levezető elnök – a döntésre irányuló - határozott és egyértelmű kérdésre IGEN TÁMOGATOM/NEM TÁMOGATOM/ TARTÓZKODOM kifejezésekkel kötelesek válaszolni. Ezen túlmenően minden egyes napirendhez joguk van a Részvényeseknek és a meghívottaknak megjegyzést hozzáfűzni, valamint azzal kapcsolatban kérdést feltenni.

- Az elektronikus hírközlő eszközön megtartott közgyűlésen a szavazásra jogosult Részvényes, illetve meghatalmazottja csak akkor adhat le érvényes szavazatot, ha az ülésen élő kép és hang útján jelen tud lenni.

- Az elektronikus hírközlő eszközön megtartott közgyűlésről jegyzőkönyv készül, amelyet az elektronikus hírközlő eszköz segítségével megtartott közgyűlésen szintén jelen levő jegyzőkönyvvezető készít.

- Az elektronikus hírközlő eszközön megtartott közgyűlésről készített jegyzőkönyvet a levezető elnök, a jegyzőkönyvvezető írja alá, valamint az eljáró/jelen lévő jogi képviselő hitelesíti azt.

- Az elektronikus hírközlő eszközön megtartott közgyűlésről készített jegyzőkönyvet minden Részvényesnek meg kell küldeni.

**A Részvényesek akként határoztak, hogy a számviteli törvény szerinti éves beszámoló elfogadásának kivételével, minden a közgyűlés hatáskörébe tartozó kérdésben ülés tartása nélkül is hozható érvényes közgyűlési határozat.**

A közgyűlés határozatképes, ha azon a leadható szavazatok több mint felét képviselő szavazásra jogosult részt vesz.

**5.1.4. Megismételt Közgyűlés**

Ha a közgyűlés nem határozatképes, a megismételt közgyűlés az eredeti napirenden szereplő ügyekben a jelenlévők által képviselt szavazati jog mértékétől függetlenül határozatképes, ha azt az eredeti időpontot zártkörű részvénytársaság esetén legalább három és legfeljebb huszonegy nappal követő időpontra hívják össze.

**5.2. Az Igazgatóság:**

5.2.1. Az Igazgatóság a Társaság ügyvezető szerve, amely jogait és feladatait mindenkor testületként gyakorolja. Az Igazgatóság 3-5 tagból áll.

5.2.2. Az Igazgatóság tagjait a Részvényesek nevezik ki ~~2025. január 1. napjától~~ 2029. december 31. napjáig terjedő határozott időtartamra.

Az Igazgatóság tagja a vezérigazgató.

Az Igazgatóság elnökét az Igazgatóság maga közül választja meg.

Az Igazgatóság ülésein tanácskozási joggal részt vehet az Igazgatósági tagok által kijelölt külső szakértő és az Igazgatóság elnöke által meghívott más személyek.

Az Igazgatóság évente legalább egy ülést tart. Ezen rendes üléseken túl rendkívüli ülést kell tartania, ha bármely tagja kéri.

Az ülések előkészítése az Igazgatóság elnökének feladata. Az ülés előtt legalább 8 nappal – írásban – összehívja az Igazgatóság tagjait, az időpont, helyszín és napirendi pontok megjelölésével.

Az Igazgatóság üléséről jegyzőkönyv készül, mely tartalmazza a jelenlévőket és a hozott döntéseket. A jegyzőkönyvet az Igazgatóság egyik tagja és a jegyzőkönyvvezető írja alá.

**5.2.3. Az Igazgatóság hatásköre:**

Az Igazgatóság hatáskörébe tartoznak az alábbi kérdések eldöntése:

* két, egymást követő számviteli törvény szerinti beszámoló elfogadása közötti időszakban a felügyelő bizottság előzetes jóváhagyása mellett a közgyűlés helyett határozhat osztalékelőleg fizetéséről, ha:

A.) a közbenső mérleg alapján megállapítható, hogy a társaság rendelkezik osztalék fizetéséhez szükséges fedezettel;

B.) a kifizetés nem haladja meg az utolsó beszámoló szerinti üzleti év könyveinek lezárása óta keletkezett eredménynek a megállapított, illetve a szabad eredménytartalékkal kiegészített összegét; és

C.) a társaságnak a helyesbített saját tőkéje a kifizetés folytán nem csökken az alaptőke összege alá.

* a Társaság éves a számviteli törvény szerinti beszámolójának elkészítése és a Közgyűlés elé történő terjesztése;
* A Társaság éves üzleti tervének jóváhagyása
* minden olyan hitel felvétele, mellyel a hitelállomány az adott időpontban az alaptőke 30%-át meghaladná;
* ingatlanvásárlás 5 millió forint értékhatárig;
* döntés minden olyan jogügyletről, amely által a Társaság 68.000.000,- Ft-ot elérő, vagy meghaladó mértékben vállalna szerződéses kötelezettséget, ide nem értve az éven túli kötelezettségvállalásokat vagy jogosultságokat keletkeztető jogviszonyok létrehozását, a továbbadott támogatásokat, valamint a közbeszerzési eljárás lefolytatása eredményeként létrejött szerződéseket;
* döntés minden olyan jogügyletről, amely által a Társaság 5.000.000,- Ft-ot elérő, vagy meghaladó mértékben vállalna garanciát, kezességet;
* Szervezeti és Működési Szabályzat jóváhagyása, módosítása;
* Az Igazgatóság elnökének választása, visszahívása, valamint a vezérigazgató választása, visszahívása azzal, hogy e két tisztséget ugyanaz a személy is betöltheti;
* Az Igazgatóság az ügyvezetésről, a Társaság vagyoni helyzetéről és üzletpolitikájáról legalább évente egy alkalommal a Közgyűlés, legalább háromhavonta a Felügyelő Bizottság részére jelentést készít;
* Az Igazgatóság ügyrendjét maga állapítja meg;
* Az Igazgatóság ügyrendje lehetővé teheti, hogy az igazgatósági üléseket a tagok személyes jelenléte nélkül, elektronikus hírközlő eszköz közvetítésével tarthassák meg. Ennek részletes szabályait az igazgatósági ügyrendnek kell megállapítania.

**5.3. A vezérigazgató:**

5.3.1. A Társaság operatív munkáját a vezérigazgató irányítja, aki a Társasággal munkaviszonyban áll, aki egyben az Igazgatóság tagja is. A vezérigazgató kinevezéséről az Igazgatóság dönt.

5.3.2. A vezérigazgató a jogszabályok, valamint a Közgyűlés és az Igazgatóság határozatainak keretei között látja el feladatát, hatáskörébe tartozik mindazon ügyek eldöntése, amelyek nincsenek a Közgyűlés, vagy az Igazgatóság kizárólagos hatáskörébe utalva, továbbá azok ügyek, melyeket az Igazgatóság részére delegál.

5.3.3. A Társaság alkalmazottai felett a munkáltatói jogokat a vezérigazgató gyakorolja.

**5.4. A Felügyelő Bizottság**

5.4.1. A Felügyelő Bizottság 3 tagból áll. A Felügyelő Bizottságot a Részvényesek 2025. január 1. napjától 2029. december 31. napjáig nevezik ki.

5.4.2. A Felügyelő Bizottság hatásköre és feladatai:

* A Felügyelő Bizottság folyamatosan jogosult ellenőrizni a Társaság ügyvezetését és ennek során jogában áll akár testületileg, akár valamely tagjai által a jogi személy irataiba, számviteli nyilvántartásaiba, könyveibe betekinthet, a vezető tisztségviselőktől és a jogi személy munkavállalóitól felvilágosítást kérhet, a jogi személy fizetési számláját, pénztárát, értékpapír- és áruállományát, valamint szerződéseit megvizsgálhatja és szakértővel megvizsgáltathatja. A Társaság vezető tisztségviselői, illetve munkavállalói a megkereséstől számított legkésőbb 8 napon belül kötelesek a megkeresésnek eleget tenni és a kért felvilágosítást megadni. A Számviteli törvény szerinti beszámolóról a közgyűlés csak a Felügyelő Bizottság írásbeli jelentésének birtokában határozathat.
* A Felügyelő Bizottság üléseit az elnök szükség szerint hívja össze, de évente egyszer köteles összehívni. Az ülés összehívását – az ok és cél megjelölésével – a Felügyelő Bizottság bármely tagja írásban kérheti az elnöktől, aki a kérelem kézhezvételétől számított 8 napon belül köteles intézkedni a Felügyelő Bizottság ülésének összehívásáról. Ha az elnök a kérelemnek nem tesz eleget, a tag maga jogosult az ülés összehívására.
* A Felügyelő Bizottság ülése akkor határozatképes, ha tagjainak legalább kétharmada jelen van.
* A Felügyelő Bizottság határozatait a jelenlévők szótöbbségével hozza.
* A Felügyelő Bizottság a Ptk. és az Alapszabály keretei között a saját maga által kialakított ügyrend szerint működik, amelyet a közgyűlés hagy jóvá.
* A Felügyelő Bizottság az elnököt a Felügyelő Bizottság tagjai közül választja.
* A Felügyelő Bizottság üléseiről jegyzőkönyvet kell vezetni, amelyet az elnök, a jegyzőkönyvvezető ír alá és egy Felügyelő Bizottsági tag hitelesít. A jegyzőkönyvet haladéktalanul, de legkésőbb a Felügyelő Bizottsági ülést követő 15 napon belül meg kell küldeni az Igazgatóságnak.

**5.5. A könyvvizsgáló**

5.5.1. A számviteli törvény szerinti éves beszámoló valódiságának és jogszabályszerűségének ellenőrzése céljából a Részvényesek 2030. május 31. napjáig terjedő, határozott időtartamra könyvvizsgálót jelölnek ki.

5.5.2. A Részvényesek 2030. május 31. napjáig az alábbi könyvvizsgálói céget jelölik ki:

SIGNATOR Audit Könyvvizsgáló Kft.

kamarai regisztrációs szám: 000753 nevében

Olma Frigyes bejegyzett könyvvizsgáló (kamarai regisztrációs szám: 007324)

8227 Felsőörs, Kökény utca 3. szám alatti lakos.

5.5.3. A könyvvizsgáló feladata, hogy a könyvvizsgálatot szabályszerűen elvégezze, és ennek alapján független könyvvizsgálói jelentésben foglaljon állást arról, hogy a gazdasági társaság beszámolója megfelel-e a jogszabályoknak és megbízható, valós képet ad-e a társaság vagyoni, pénzügyi és jövedelmi helyzetéről, működésének gazdasági eredményeiről.

5.5.4. Ha az állandó könyvvizsgáló a jogi személy vagyonának olyan változását észleli, amely veszélyezteti a jogi személlyel szembeni követelések kielégítését, vagy ha olyan körülményt észlel, amely a vezető tisztségviselők vagy a felügyelőbizottsági tagok e minőségükben kifejtett tevékenységükért való felelősségét vonja maga után, késedelem nélkül köteles az ügyvezetésnél kezdeményezni a tagok – tagság nélküli jogi személyek esetén az alapítói jogkör gyakorlójának – döntéshozatalához szükséges intézkedések megtételét. Ha a kezdeményezés nem vezet eredményre, a könyvvizsgáló köteles a feltárt körülményekről a jogi személy törvényességi felügyeletét ellátó nyilvántartó bíróságot értesíteni.

5.6. Az Igazgatósági és a Felügyelő Bizottsági tagok:

A Részvényesek a Társaság Igazgatóságának és Felügyelő Bizottságának a tagjait, az alábbiak szerint jelölik ki:

1. Az Igazgatóság tagjai:

Dr. Tárnoki Richárd Péter (anyja neve: Pordán Mária, lakcím: 8200 Veszprém, Céhház utca 12.)

Markovits Aliz (anyja neve: Németh Teréz, lakcím: 9730 Kőszeg, Vaihingen u. 13. B. ép.)

Dr. Horvát Szilárd (anyja neve: Kun Ágota, lakcím: 1085 Budapest, Rökk Szilárd utca 9. 2. em. 2.a.)

~~Mészáros Zoltán (anyja neve: Händler Eszter, lakcím: 8200 Veszprém, Egry József utca 6/E. szám)~~

***Fazekas Ildikó (anyja neve: Oláh Emma, lakcím: 8200 Veszprém, Stromfeld Aurél utca 3. 5. em 3.)***

Dobosi Gergely (anyja neve: Földi Katalin, lakcím: 8200 Veszprém, Gyöngyvirág utca 16/B.)

1. A Felügyelő Bizottsági tagok:

Dr. Józsa Tamás (anyja neve: Halász Éva, lakcím: 8200 Veszprém, Bányai Júlia u. 11.)

Pach Gábor (anyja neve: Danizs Mária, lakcím: 8621 Zamárdi, Akácfa utca. 1/A.)

Szanyi Szilvia (anyja neve: Takács Lenke, lakcím: 8175 Balatonfűzfő, Bozay Attila utca 9.)

**VI.**

**ÉVES BESZÁMOLÓ, ADÓZOTT EREDMÉNY, OSZTALÉKFIZETÉS**

6.1. A Társaságnak a Számviteli törvény szerinti beszámolójának, és az adózott eredmény felhasználására vonatkozó javaslatnak az elfogadásáról a Közgyűlés határoz, ezeknek előterjesztése az Igazgatóság feladata. Az osztalék felosztása a részvények névértéke szerint történik.

6.2. A Közgyűlés az osztalék fizetéséről az Igazgatóságnak, a Felügyelő Bizottság által jóváhagyott javaslatára, a Számviteli törvény szerinti beszámoló elfogadásával egyidejűleg határoz. Nem kerülhet sor kifizetésre, ha a részvénytársaság saját tőkéje nem éri el vagy a kifizetés következtében nem érné el a részvénytársaság alaptőkéjét, továbbá, ha a kifizetés veszélyeztetné a társaság fizetőképességét.

**VII.**

**A TÁRSASÁG MEGSZŰNÉSE**

A Társaság megszűnésére az alábbi esetekben kerül sor:

Jogutód nélkül szűnik meg a Társaság, ha:

1. megszűnése meghatározott feltétel bekövetkezéséhez kötött és e feltétel bekövetkezett;
2. a tagok elhatározzák a Társaság jogutód nélküli megszűnését
3. az arra jogosult szerv megszünteti.

Jogutóddal szűnik meg a Társaság, társasági formaváltás, egyesülés és szétválás (a továbbiakban együtt: átalakulás) esetén.

A Társaság a cégjegyzékből történő törléssel szűnik meg.

**VIII.**

**ZÁRÓ RENDELKEZÉSEK**

Az Alapszabály – a Ptk-ban meghatározott eseteken túlmenően – nem határoz meg olyan feltételt, amelyek bekövetkezésének esetére a részvények kötelező bevonását és az alaptőke leszállítását előzetesen előírná, így a részvény bevonás feltételeire és módjára vonatkozó részletes szabályokat az Alapszabály nem állapít meg.

A Társaság köteles tájékoztatni a részvényeseket, a jegyezhető részvények névértékéről, illetve kibocsátási értékéről, valamint azon tényről, hogy e jogukat a közléstől számított 15 napon belül gyakorolhatják.

A jegyzési elsőbbségi jog gyakorlását a Közgyűlés – az Igazgatóság írásbeli előterjesztése alapján – kizárhatja.

Az Igazgatóságnak a jegyzési elsőbbség kizárására vonatkozó előterjesztésének az alábbiakat kell tartalmaznia:

1. a tőkeemelés indokát
2. a tőkeemelés minimális és maximális összegét
3. a részvények tervezett kibocsátási értékét
4. a részvényjegyzésre javasolt személy(ek) bemutatását, valamint
5. a kibocsátási érték befizetésének ütemezését
6. a jegyzési elsőbbségi jog kizárására irányuló indítványt, és annak indokait.

Az előterjesztést a Részvényeseknek legkésőbb a közgyűlési meghívóval együtt meg kell küldeni.

A Közgyűlés a jegyzési elsőbbségi jog gyakorlásának kizárására vonatkozó önálló napirendi ponti javaslat tekintetében, az általános közgyűlési eljárási szabályok betartásával, a határozati javaslatot elfogadó szavazatok legalább háromnegyedes szótöbbségével határoz.

A fenti jog kizárására vonatkozó közgyűlési döntést meg kell, hogy előzze a tőkeemelés tekintetében meghozott jóváhagyó közgyűlési döntés.

Bármely vita eldöntésére, amely a jelen Alapszabályból, vagy azzal összefüggésben, annak megszegésével, megszűnésével, érvényességével vagy értelmezésével kapcsolatban a Részvényesek között vagy a Társaság és a részvényesek között keletkezeik, a felek alávetik magukat értékhatártól függően a Veszprémi Járásbíróság és a Veszprémi Törvényszék kizárólagos illetékességének.

Jelen Alapszabályban nem érintett, vagy nem teljeskörűen szabályozott kérdések vonatkozásában, a Ptk. rendelkezéseit kell alkalmazni azzal, hogy az eltérést engedő rendelkezések kizárólag akkor vehetők figyelembe, ha az Alapszabály az eltérést ténylegesen tartalmazza is.

A jelen Alapító okiratban nem érintett vagy nem teljeskörűen szabályozott kérdésekben a Polgári Törvénykönyvről szóló 2013. évi V. törvény és a részvénytársaságokra vonatkozó más jogszabályi rendelkezések az irányadóak.

***Az Alapszabály 2025. november \*\*. napjával lép hatályba.***

***Záradék****:*

*Alulírott, Csapó és Fülöp Ügyvédi Iroda (8200 Veszprém, Ádám Iván u. 10.) – Dr. Csapó Béla ügyvéd – jelen létesítő okirat ellenjegyzésével igazolom, hogy a létesítő okirat egységes szerkezetbe foglalt szövege megfelel a létesítőokirat-módosítások alapján hatályos tartalmának. Jelen Alapszabály a Polgári Törvénykönyvről szóló 2013. évi V. törvény alapján került egységes szerkezetbe foglalásra. A módosításra az alapszabály 2.7., 3.1.1., 3.1.2., 3.2.1. és 5.6. pontjainak változása adott okot, melyek áthúzással, illetve dőlt betűvel kerültek megjelölésre.*

*Készítettem és ellenjegyezem:*

*Veszprém, 2025. november \*\*\*.*

**Dr. Csapó Béla**

ügyvéd